runetrust/blame-folketinget-dk huggingface dataset:
Mette Abildgaard (KF), 2016-02-11:
Så jeg synes ikke, jeg på forhånd kan stå og sige ja eller nej til de enkelte elementer i det, der ligger i beslutningsforslaget, men vil egentlig bare sige, at jeg synes, vi skal arbejde videre med det her i energiforligskredsen, for målet om at maksimere konkurrencen kan vi alle sammen være enige om.
Frank Jensen (S), 2004-06-03:
For mig at se er det niveau, vi taler om, et sted mellem det, man kan få som kontanthjælp, og det, man får som arbejdsløshedsdagpenge, og så siger jeg bare, at hvis man er på det niveau, og man bliver langt mindre beskattet af sin indkomst, men får en større ejendomsværdiskat, er det klart, at der skal gives en kompensation til dem, der har små indkomster.
Kirsten Brosbøl (S), 2005-11-25:
Vi mener, det ville klæde ministeren at erkende, hvad forslaget går ud på, i stedet for at prøve at bortforklare det med alle mulige pseudoargumenter: Nå ja, det er en harmonisering, men der er en indfasningstid, og det går jo ikke ud over dem, der får de penge i dag.
Astrid Carøe (SF), 2024-03-20:
Eller hvornår indser regeringen, at der måske også er behov for, at kommunerne ikke er så hårdt økonomisk spændt for, som de er, og derfor må grave dybt i sparekatalogerne, så de vælger at indskrænke åbningstiderne, selv om – det er mit indtryk – det ikke er noget, man ønsker derude?
Frank Dahlgaard (UP), 2000-01-13:
Og jeg ser hr. Søren Søndergaards indlæg her som et forsøg, et gammeldags, et formentlig forhistorisk snart, forsøg på at stoppe den fordomsfri og reelle debat om problemer, hvor man kalder en spade for en spade, og forsøg på at omgå bestemmelserne for at komme til Danmark for det, det er.
Jens Peter Vernersen (S), 2003-02-19:
Men jeg skal måske henvise til, at ministeren for et øjeblik siden under den forrige sag sagde: En beklagelig sag, man kan lære af. Jeg håber så sandelig, at man vil lære så meget af denne her sag, at man i hvert fald, hvis man virkelig sætter tilsvarende udlicitering i gang, så tænker sig meget, meget grundigt om.
Per Stig Møller (KF), 2003-04-02:
Her vil jeg gerne citere, hvad bl.a. de to hovedaktører i koalitionen, USA og Storbritannien, udtalte om FN's rolle i denne forbindelse efter deres topmøde på Acorerne den 16. marts: Vi agter at arbejde i et tæt partnerskab med internationale institutioner, herunder FN, vore allierede og partnere og bilaterale donorer.
Jacob Jensen (V), 2017-04-18:
For som hr. René Christensen også var inde på, kan man også give en fast løn på et fornuftigt niveau, men så ser jeg ikke noget problem i, at man tager en mindre del – og det er som maksimum en fjerdedel – og siger, at den del af den samlede lønpakke så kan afhænge af det resultat, som man leverer.
Henrik Sass Larsen (S), 2002-04-10:
Det er jo det afgørende, for jeg forstår, at statsministeren tidligere har været ude at sige, at brugerbetaling bryder han sig ikke om, for det er jo bare en skjult skat. Men hvis det lige pludselig er en tilskudsbelagt aktivitet, så er det en anden sag, og så kan vi godt begynde at regulere på det.
Kim Mortensen (S), 2010-11-24:
Men kan sige, at en ting er afstanden, og en anden ting er, om der er sammenlignelige opgaver, om man har ekspertisen, om man har noget at bibringe hinanden, eller om det her kan være med til at gøre, at der faktisk flyttes fokus fra de kerneopgaver, som et museum som Fiskeri- og Søfartsmuseet har, over på noget, som Fiskeri- og Søfartsmuseet i dag ikke har ressourcer til.
Peter Skaarup (DF), 1998-06-03:
Som Folketingets tidligere formand Erling Olsen har udtrykt det, er det måske ikke længere så relevant at overvåge, hvem der går ind og ud af den cubanske ambassade, men måske mere relevant at overvåge, hvad der sker på den yderste venstrefløj og den yderste højrefløj.
Rosa Eriksen (M), 2024-05-24:
Jeg har hørt flere historier om borgere, som skal have foretaget en procedure på et sygehus – når man skal det så ofte, skal man holde pause med noget medicin, for det kan øge risikoen for blødning eller lignende – og hvor det må aflyses på dagen, fordi det ikke var den rigtige medarbejder, der var der.
Arne Toft (S), 2005-05-20:
Det, jeg godt vil med min ordførertale her, er at sige: Det hænger ikke rigtig sammen, at man i en valgkamp, lige meget hvor det er henne, fortæller vælgerne, at man vil støtte, at Nordjylland f.eks. skal have Kort- og Matrikelstyrelsen, fordi de har landmåleruddannelsen der, når man, før det kom frem, reelt her i Folketinget både fra vicestatsministerens og indenrigsministerens side har sagt, at den institution ikke bliver udflyttet.
Torsten Gejl (ALT), 2017-05-11:
Jeg havde da heller ikke forventet, at det ville blive vedtaget i dag, men jeg håber virkelig, at forligsparterne bag førtidsog fleksjobreformen, vil tage det med i idébanken og forestille sig det og være lidt udogmatiske og sige: Hvis det viser sig, at folk faktisk i højere grad deltager på arbejdsmarkedet, hvis de får garanteret en livsvarig førtidspension, så må det jo være det, der skal til.
Helle Thorning-Schmidt (S), 2014-11-04:
Genoptjening er altså for de stærkeste ledige, og derfor er vi nødt til at lave et dagpengesystem, hvor vi ser tingene i en helhed, hvor vi ikke laver hovsaløsninger, og hvor vi ikke baserer det på, hvad Dansk Folkeparti mener lige netop den dag.
Per Clausen (EL), 2010-02-09:
Jeg synes jo alligevel, at det er en lille smule interessant, at hr. Flemming Møller ikke engang er i stand til at gå ind i en diskussion af, om de prioriteringer, regeringen har valgt at gøre inden for sundhedsområdet, kunne være anderledes, sådan at man kunne tilgodese den her gruppe.
Peter Hummelgaard (S), 2021-04-06:
Det skal også gå hånd i hånd med det, som har hovedvægten i Rasmus Nordqvists beslutningsforslag, nemlig at det sker samfundsansvarligt, at det i stigende grad sker grønnere, og at man gør det med blik for ansvaret i forbindelse med alle de mange konventioner osv., som Danmark er en del af.
Morten Messerschmidt (DF), 2008-01-24:
Jeg kunne også nævne produktansvarslovens bestemmelser om mellemhandleres ansvar og objektive forpligtelser og en lang række andre områder, hvor vi i Danmarks sådan set har nogle gode regler, men hvor EU-reglerne er skruet sådan sammen, at vi er nødt til at regulere os ned i Danmark, at vi får en dårligere beskyttelse i Danmark.
Pia Gjellerup (S), 2006-03-30:
Det er jo lidt tankevækkende, og jeg må sige, at det ikke er på grund af uvilje i Folketinget, måske tværtimod, men netop den der lille tilbageholdenhed med hensyn til, om det måske lige netop ikke var et af de emner, hvor vi var nået så langt, at resten klarede sig selv.
Ole M. Nielsen (KRF), 1998-06-19:
Det er ifølge ministeren ikke teknisk muligt at stille ændringsforslag om kompensation til landbruget for de omkostninger, som forligspartierne i forliget egentlig har vurderet, at planen vil påføre landbruget - et tal på 492 mio. kr. er sikkert stærkt undervurderet.
Morten Messerschmidt (DF), 2007-02-08:
Jeg har selv talt med Erdogans folk, som klart siger, at de ikke ønsker den form for ytringsfrihed, som vi har i Danmark, som vi har i EU; de ønsker ikke den form for forsamlingsfrihed; de ønsker slet ikke at anerkende Cypern, for det betragtes nærmest som tyrkisk territorium, i hvert fald de 33 pct. i nord.
Rune Lund (EL), 2005-04-06:
Jamen ville det så ikke være en god idé, at Danmark virkelig tog teten her, gik ud og fordømte det, der foregår, og f.eks. sørgede for, at sagen omkring Tjetjenien kom for FN’s Menneskerettighedskommission, og at man arbejdede for det i EU, for det er jo noget, der ikke er sket i år, selv om det har været tilfældet tidligere?
Astrid Krag (S), 2012-12-11:
Vi har aftalt, at jeg bl.a. med udgangspunkt i erfaringerne fra heroinordinationsordningen, som skal endeligt evalueres ved udgangen af i år, til foråret vender tilbage til partierne med henblik på drøftelse af, hvilke forslag der skal arbejdes videre med i forberedelsen af næste års forhandlinger.
Yvonne Herløv Andersen (CD), 2001-05-07:
Miljøstyrelsen er jo langt mere klar i sine tilkendegivelser, når det drejer sig om det stof, og de skriver på deres hjemmeside den 25. januar 2001, at kviksølv er uønsket i alle produkter, også i amalgam til tandfyldninger, og så skriver de endvidere, at når Sundhedsministeriet vurderer, at der er tilstrækkeligt gode alternativer, så vil de straks revidere bekendtgørelsen. Det vil sige, at Miljøstyrelsen alene venter på den i det her spørgsmål meget konservative Sundhedsstyrelse.
Finn Sørensen (EL), 2014-04-29:
Jeg må bare sige, at vi set fra Enhedslistens synspunkt har en mulighed for at bevare det velfærdssamfund, som vi har, en skattefinansieret velfærdsmodel, men forudsætningen er altså, at vi får en mulighed for at sikre, at udenlandske arbejdere og udenlandske virksomheder er her i Danmark på lige vilkår.
Kirsten Normann Andersen (SF), 2024-05-24:
Hvis man kunne lære det som social- og sundhedshjælper, så man ordnede det, mens borgeren alligevel havde tøjet af, og inden vedkommende fik tøjet på, så sparer vi jo både ressourcer, kørsel og alt muligt andet, og det giver god mening at øge den tværfaglighed, og derfor er jeg optaget af tværfaglighed.
Betina Kastbjerg (DD), 2023-11-17:
For det andet har forslaget til formål at digitalisere de anmeldelser, som Søfartsstyrelsen modtager, om arbejdsulykker om bord på danske skibe og sikre, at de kan anmeldes i Arbejdsmarkedets Erhvervssikring og Arbejdstilsynets anmeldelsessystem.
Tina Petersen (DF), 2007-02-22:
Overordnet lyder det jo enkelt og ligetil, men forslaget, som her er fremsat, forbinder mange forudgående aftaler på området, heriblandt en aftale om vindenergi og den centrale kraft-varme m.v., altså en opfølgning på 19. juni 2002-aftalen, og jeg bliver bare nødt til at præcisere, at Dansk Folkeparti ikke er en del af den aftale.
Lars Barfoed (KF), 2011-02-01:
Jeg vil gerne starte med at slå fast, at regeringen ligesom forslagsstillerne ikke finder, at det er rimeligt, at krav på erstatning eller godtgørelse i anledning af en erhvervsbetinget sygdom risikerer at blive forældet, inden sygdommen overhovedet har udviklet sig hos den pågældende.
Jette Gottlieb (EL), 2021-05-12:
Tværtimod findes der et utal af rapporter og undersøgelser, der dokumenterer og kommer med anbefalinger til, hvordan køn kan spille en mindre rolle i børn og unges muligheder og valg af uddannelse, herunder jo bl.a. den omtalte rapport, som en af forslagsstillerne selv var med til at nedsætte en udarbejdelse af som børne- og undervisningsminister.
Alex Vanopslagh (LA), 2022-03-25:
Altså, hvis vi tager et helt andet område som Kongsgården i Aarhus med stakkels Else, der blev mishandlet, kunne man jo dér høre sådan nogle ekkoer af, at arh, det er også, fordi der har været for mange besparelser; der er jo ressourcemangel; og det er jo politisk, vi har svigtet.
Per Clausen (EL), 2008-04-15:
Jeg tror, at selv hvis Det Radikale Venstre får held med deres forsøg på at få pensionsalderen hævet så meget som muligt, vil det nok alligevel ligge deromkring, selv om hr. Morten Østergaard er en ung mand og der kan nå at ske mange ting, inden han nærmer sig det.
Ulla Tørnæs (V), 2003-02-19:
Som det er hr. Thomas Adelskov bekendt, har der allerede været behandling af to beslutningsforslag, det ene oven i købet fremsat af hr. Thomas Adelskov selv, og et andet beslutningsforslag fremsat af Det Radikale Venstre vedrørende SU-lovgivning.
Louise Schack Elholm (V), 2018-03-13:
Vores vurdering er, at der ligger en usikkerhed på måske omkring 20 pct. Vi vil hellere lade tvivlen komme borgerne til gode og sige, at så får alle en rabat, kan man sige, på, hvad de bliver beskattet af, med 20 pct., så vi er sikre på, at de ikke bliver beskattet for højt.
Marianne Jelved (RV), 2011-05-26:
Men når hr. Martin Henriksen argumenterer med at henvise til, at når Holland og Tyskland gør det, må vi også kunne gøre det, så synes jeg, at det er besynderligt, fordi det strider imod alt det, Dansk Folkeparti ellers har skældt ud over, nemlig når vi andre argumenterer for fællesskaber, der inkluderer andre lande end Danmark.
Christian Langballe (DF), 2018-11-02:
Nåh, kunne man så sige, men hvad nu, hvis en muslim af religiøse grunde ikke vil give hånd? Ja, hvis muslimen af religiøse grunde ikke vil give hånd, er det, fordi vedkommende betragter den, der skal modtage håndtrykket som en uren i religiøs forstand, hvilket så også må betyde, at denne muslim betragter den almindelige dansker for at være uren.
Holger K. Nielsen (SF), 2019-02-21:
Man gør det, at man forsøger at gøre livet mere utåleligt for dem her i Danmark, ved at man nedsætter integrationsydelsen, fjerner forpligtelsen til, at kommunerne skal give permanente boliger, og fjerner den refusion til kommunerne, som de får, hvis de skal give hjælp til folk, der har brug for særlig hjælp, f.eks. til tandpleje.
Jacob Mark (SF), 2017-12-06:
Det var meningen, at den skulle gøre dagen mere fleksibel – det var i hvert fald det, man sagde – både for ledere og lærere, men tværtimod opleves det af mange lærere og ledere som et meget rigidt system, altså det der med, at man skal være på skolen, og at man ikke har fleksibilitet, i forhold til hvordan man vil tilrettelægge sin forberedelse.
Lars Løkke Rasmussen (V), 2008-10-08:
Altså, det vil være det samme som at sige, at vedligeholdelsesgraden på mit hus skal ligge og svinge med, om min kone vælger at gå på deltidsarbejde eller tage overarbejde, og vælger hun at tage overarbejde, så vi får en lidt større indkomst hjemme hos os, skal vi bruge en forholdsmæssig andel af indkomsten ved hendes merarbejde på at skifte tagsten ud, for ellers har vi et vedligeholdelsesefterslæb.
Anders Fogh Rasmussen (V), 2005-11-02:
Jeg synes, hr. Holger K. Nielsen laver en meget besynderlig og meget kunstig kobling mellem psykiske efterreaktioner og den store opgave, vi står over for i Irak, og den strategi, vi skal vælge, og igen står jeg fuldstændig uden noget indtryk af, hvad det egentlig er, SF selv vil – jo, kritisere regeringen og kritisere koalitionen.
Peder Hvelplund (EL), 2026-01-28:
Derfor blev der så lavet en aftale mellem FOA og KL, som kunne sikre, at der, i og med vi kommer til at mangle sundhedsprofessionelle inden for ældresektoren, primært som sosu-hjælpere, blev lavet en aftale, som kunne sikre, at de kunne få både opholds- og arbejdstilladelse.
Louise Schack Elholm (V), 2022-09-28:
Jeg bemærker faktisk, at i høringssvarene skriver Boligselskabernes Landsforening, at de ønsker en fremrykning af sænkelsen af elafgiften, fordi der er rigtig mange, der er hårdt ramt, og jeg kan jo også høre på fru Victoria Velasquez, at det er en bekymring, som Enhedslisten har, og den hilser jeg velkommen.
Jens Rohde (V), 2001-04-18:
Det er fuldstændig rigtigt, hvad kulturministeren siger, nemlig at hvis vi skal sørge for, at det jordbaserede digitale net bliver til noget, så skal der være økonomi i det, der skal være økonomi i det for de broadcastere, som kommer ind på det net, for ellers vil de slet ikke være der. Og det jordbaserede net bliver ikke til noget på tv-siden, hvis det kun bliver Danmarks Radio og TV 2 med deres kanaler, som er der.
Flemming Kofod-Svendsen (KRF), 1998-05-07:
Så har vi en hel del private udlejningsejendomme, som er væsentlig ældre, men vi har ikke fået al vedligeholdelse fulgt nok op, og derfor får vi disse dyre byfornyelsesprojekter, som er nødvendige i den givne situation; men kan vi få tilrettelagt tingene mere langsigtet, tror jeg, at vi kan spare betydelige udgifter; der er jo lidt at feje op efter de manglende beslutninger, som ikke er truffet tidligere.
Signe Munk (SF), 2025-10-09:
Man må jo bare sige, at der har været en voldsom opjustering i dansk økonomi, f.eks. siden vi diskuterede krigsskatten, og derfor har vi også sagt, at det ikke er relevant nu, når der ikke er behov for at opkræve ekstra skat for at finansiere vores forsvarsudgifter.
Dennis Flydtkjær (DF), 2016-04-05:
Jeg vil sige, at jeg synes, det er positivt, at der gøres noget ved det her problem, den udfordring, men jeg synes også, det er værd at få undersøgt i udvalgsbehandlingen, om der eventuelt kunne være grundlag for at kigge på en anden måde at gøre det på.
Morten Messerschmidt (DF), 2023-04-12:
Der er ikke nogen, der ville vide, at folk, der er dybt infiltreret i salafistiske miljøer omkring Grimhøjmoskéen, nu kan kalde sig danskere, og således i videst muligt omfang er beskyttet mod udvisning og i øvrigt har stemmeret til Folketinget her.
Simon Emil Ammitzbøll (LA), 2011-03-17:
Det, jeg ligesom ville frem til, var det, der bliver sagt i dette citat fra den seneste vismandsrapport: »Det mest oplagte økonomisk-politiske instrument til højere arbejdstid er en reduktion af marginalskatterne på arbejdsindkomst - udover den sænkning, der følger af den seneste skattereform.« Så kan det da godt være, at der også findes andre elementer, som er mindre effektive, og som kan være et supplement for at få det til at blive endnu bedre, det afviser jeg overhovedet ikke.
Sofie Carsten Nielsen (RV), 2012-05-31:
Det, som jeg opfatter som en af de markante forskelle i forhold til den sag, som fru Lene Espersen nævner, og som den nuværende økonomi- og indenrigsminister og andre har været involveret i, er, at det der handlede om at flytte nogle af de eksisterende midler fra Europa-Nævnet, og det er jo ikke tilfældet her.
Magnus Heunicke (S), 2020-11-18:
Så vil jeg sige, at kommunikationen skal være så klar som overhovedet muligt, men jeg vil foretrække, at det er Sundhedsstyrelsens direktør, der kommer med nogle gode anbefalinger, som folk forstår, i et sprog, som folk forstår, end at det kun er regler, restriktioner og krav om grænsevagter.
Morten Homann (SF), 2003-05-09:
I stedet for at stejle så meget over, at man også skal føre socialpolitik så at sige gennem skattepolitikken, er det så den bedste måde at føre beskæftigelsespolitik på, altså at bruge skattepolitikken med det sigte, som hr. Anders Samuelsen lægger op til?
Peter Hummelgaard Thomsen (S), 2018-02-21:
Men hvordan får vi taget hul på diskussionen om, hvor i landet man så vil sige, at man har brug for at have noget mere synligt, nærværende politi til stede i lokalområderne, hvilket ministeren jo ganske rigtigt selv påpeger i Avisen DK at vi har nogle udfordringer med?
Morten Messerschmidt (DF), 2023-05-16:
Vi har siden især 2004 gennemført udvidelser med lande, som måske kulturelt, ja, historisk, har været samhørende med os, men som jo politisk har været adskilt meget fra os – de tidligere Sovjetlande, Rumænien, Bulgarien, Polen osv., og alene at se, hvor store vanskeligheder der har været med at indlemme dem i EU, hvor lang tid der har skullet gå, næsten 20 år, før vi ikke længere taler om nogle af de sammenstød, der er, burde altså vække en lille bekymring i forhold til så også at indlemme lande, som kommer fra et kulturelt religiøst helt andet afsnit i verdenshistorien.
Hans Kristian Skibby (DF), 2013-05-29:
Hvis man kigger på, hvordan det er gået med antallet af asylansøgere i Danmark, kan man se, at fra 2011 og til nu, hvor vi har fået estimater for 2013, er der sket en fordobling af antallet af asylansøgere, så det nu i år ser ud til at runde 7.600, hvoraf mange jo får asyl og dermed også kan få familiesammenføring osv. efterfølgende.
Lisbeth Bech-Nielsen (SF), 2024-05-22:
Så det her er ikke spørgsmålet om, at vi skal vente på en AI-forordning, eller at forvaltningsloven er god nok; det handler om, at vi skal modernisere og opdatere forvaltningsloven, så den kan fungere i en tid, hvor algoritmisk sagsbehandling jo allerede er her.
Julius Graakjær Grantzau (ALT), 2019-02-07:
For vi anerkender sådan set den præmis, der ligger for det her forslag, altså at de gamle fagforeninger, de store fagforeninger, som gør et stykke samfundsmæssigt arbejde, og som gør et større arbejde end andre fagforeninger, har en reel værdi og historisk set har haft en reel værdi, som er meget vigtig for, hvor vi står i dag, og for den danske model.
Tove Videbæk (KRF), 2000-01-12:
, men det, der ligger os allermest på sinde i den her sammenhæng, er, at vi enten ved ændringer i den her lov eller også ved en helt ny lov må få skabt en mulighed for, at gravide misbrugere kan indgå en bindende behandlingskontrakt med behandlersystemet.
Kirsten Brosbøl (S), 2010-01-21:
Derfor har vi stillet et ændringsforslag til forslaget her, som åbner op for, at op til 10 ECTS-point i de her kompetenceudvidende forløb kan bestå af elementer, som f.eks. har en kompetenceafklarende eller vejledende funktion og altså ikke er elementer fra eksisterende uddannelser.
Helge Sander (V), 2009-02-25:
Så til det spørgsmål, som jeg ikke nåede at besvare i sidste svarrunde: Jo, men nu er det jo lidt svært, vil jeg sige til Jesper Langballe, at give den strategiske forskning skylden, hvis det er den ufærdige undersøgelse, der lægges til grund for vores debat, i betragtning af at strategisk forskning først blev indført i Danmark i 2005.
Bodil Thrane (V), 2001-03-29:
Det vigtigste er, at der nu bliver lavet en plan, og så må vi tage stilling til det. Jeg vil også sige til hr. Søren Kolstrup, at jeg i hvert fald har lidt svært ved at forestille mig, hvordan den store forurening, der er i det etablerede kloaknet, lige nøjagtig kan dæmpes økologisk, men jeg synes, det er vigtigt, at vi lader samtlige elementer indgå i en fremtidig kloakering.
Pia Christmas-Møller (KF), 2007-05-23:
Vi deler ikke opfattelse af så forfærdelig mange ting, men det skal ikke forhindre os i at fokusere på det, vi så kan blive enige om, og her er jeg enig med hr. Langballe i, at totalitarisme og diktatur, herunder fundamentalistisk islamisme, er trusler mod det åbne, demokratiske samfund, som skal tages alvorligt.
Mogens Lykketoft (S), 2002-10-03:
Det er rigtigt, at 2010 er et rigtigt sigtepunkt, men det er også rigtigt, at regeringen med sine mange overbud og sine mange bindinger på kommuner og amter både før, under og efter valgkampen har skabt en totalt manglende sammenhæng mellem mål og midler.
Klaus Kjær (DF), 1999-05-28:
Men hertil kommer så som nævnt, at vejen er forberedt for udbygning til fire spor, hvis det på et senere tidspunkt skulle vise sig nødvendigt. Selv med en anlagt motorvej på hele rute 18's strækning vil den forventede årsdøgntrafik på de tyndere trafikerede områder altså, hvor der nu foreslås tosporet vej, ikke udgøre mere end mellem knap 7.000 og knap 10.000 motorkøretøjer med en motorvejsløsning.
Villy Søvndal (SF), 2004-11-30:
Derfor støtter vi selvfølgelig det her lille skridt, men opfordrer ministeren til lidt større mod, til at tage et lidt større skridt, og siger samtidig, at hvis ministeren fatter det der mod til at tage større skridt, så vil hun kunne finde støtte i hvert fald hos SF.
Kim Mortensen (S), 2007-01-17:
Når vi nu alligevel står i Folketingssalen, kunne det være interessant at høre, om ikke ministeren godt kan forstå, at borgere i Jylland – i det her øjeblik er det så dem, der bor imellem Endrup og Galtho, senere er det dem, der bor lidt længere oppe i Nordjylland og i det midtjyske område og de mennesker, der bor længere sydpå i det sønderjyske område – synes, at det er en smule underligt, at det i det storkøbenhavnske område kan lade sig gøre at grave kabler ned med præcis den samme spænding, som det tilsyneladende ikke kan lade sig gøre at grave ned i Jylland.
Flemming Kofod-Svendsen (KRF), 1998-09-08:
Samtidig må vi sige, at regeringen kun har sat få penge af i finanslovforslaget til at nedbringe statens alt for store gæld, som udløser en renteudgift på 52 mia. kr. Så er der også nogle indtægter ved nettotilgodehavende hos Nationalbanken, men alligevel er der en meget stor udgiftspost, som vi hvert år må opkræve skatter for at betale.
Birthe Rønn Hornbech (V), 2001-12-11:
Men ikke mindst under henvisning til den ordveksling, der lige har været, kunne det jo være nyttigt igen at minde om det historiske forløb: Det var Venstre og De Konservative, der sidste forår fremsatte forslag om skærpede strafferammer for en lang række forbrydelser med personfarlig kriminalitet.
Carl Valentin (SF), 2020-11-26:
Altså, kunne man gøre noget for sådan at have det lange blik på og sige, at her langt ude i fremtiden vil vi gerne have det udfaset, så man ikke står i en situation ligesom med buræggene, hvor man egentlig gerne vil afvikle det, men så er nødt til at skubbe det nogle år, fordi det er en svær proces?